Publicēts:
Latvijas Vēstnesis
, 164,
11.10.2007.; Latvijas Republikas
Saeimas un Ministru Kabineta
Ziņotājs, 22, 22.11.2007.
Izdevējs: 
Saeima
Veids: 
likums
Pieņemts: 
27.09.2007.
Stājas spēkā: 
01.01.2008.
Attēlotā redakcija:
 01.09.2012. - ...
Grozījumi:
15.03.2012. likums / LV, 54, 04.04.2012. / Stājas spēkā 18.04.2012.
Saeima ir pieņēmusi un Valsts 
prezidents izsludina šādu likumu:
Iesniegumu likums
1.pants. Likuma mērķis
Likuma mērķis ir veicināt privātpersonas līdzdalību valsts pārvaldē.
2.pants. Likuma darbības joma
(1) Likums nosaka kārtību, kādā privātpersona iesniedz un iestāde vai privātpersona, kas īsteno valsts pārvaldes
uzdevumus (turpmāk — iestāde), izskata dokumentu, kurā ietverts iestādes kompetencē esošs lūgums, sūdzība,
priekšlikums vai jautājums (turpmāk — iesniegums), un atbild uz to, kā arī nosaka kārtību, kādā iestāde pieņem
apmeklētājus.
(2) Šis likums neattiecas uz informācijas pieprasījumiem, kas izskatāmi saskaņā ar 
Informācijas atklātības
likumu
, kā arī uz iesniegumiem, kuriem saskaņā ar likumu noteikta cita izskatīšanas kārtība.
(3) Šo likumu piemēro arī elektroniskā veidā saņemta iesnieguma izskatīšanai, ja tas normatīvajos aktos
noteiktajā kārtībā ir parakstīts ar elektronisko parakstu, kā arī tad, ja iesniegumu iesniedz un personas identitāti
pārbauda, izmantojot tiešsaistes formas, kuras pieejamas Vienotajā valsts un pašvaldību pakalpojumu portālā
(www.latvija.lv).
(4) Ja elektroniskā veidā saņemtais iesniegums nav noformēts atbilstoši šā panta trešajai daļai, iestādes vadītājs
nosaka kārtību, kādā sniedzama atbilde uz iesniegumu.
(5) Šis likums neattiecas uz dokumentu apriti starp iestādēm un to amatpersonām un darbiniekiem.
(6) Kolektīvā iesnieguma iesniegšanu un izskatīšanu Saeimā reglamentē 
Saeimas kārtības rullis
.
(Ar grozījumiem, kas izdarīti ar 
15.03.2012
. likumu, kas stājas spēkā 
18.04.2012.
 Trešās daļas jaunā redakcija
stājas spēkā 
01.09.2012.
 Sk. Pārejas noteikumu 4.punktu)
3.pants. Iesnieguma iesniegšana
(1) Iesniegumu iesniedz iestādei, kuras kompetencē ir izskatīt iesniegumu pilnībā vai kādā tā daļā.
(2) Iesniegumā norādāmas ziņas par tā iesniedzēju (fiziskajai personai — vārds un uzvārds, kā arī adrese un, ja
nepieciešams, citas ziņas, kas palīdz sazināties ar iesniedzēju; juridiskajai personai — nosaukums un juridiskā
1
/
5
adrese).
(3) Iesniegumu var iesniegt rakstveidā, elektroniskā veidā vai izteikt mutvārdos. Mutvārdos izteiktu iesniegumu, ja
nepieciešams, privātpersonas klātbūtnē noformē rakstveidā un izsniedz tā kopiju iesniedzējam.
(4) Iesniegumam, ja nepieciešams, pievieno dokumentu kopijas, kas apstiprina iesniegumā minētos apstākļus.
(5) Iesniegumu un atbilžu reģistrācijas kārtību nosaka iestādes vadītājs.
4.pants. Iesnieguma izskatīšanas piekritība
(1) Ja iestāde konstatē, ka saņemtais iesniegums pilnībā vai kādā daļā nav šīs iestādes kompetencē, tā septiņu
darbdienu laikā no iesnieguma saņemšanas dienas par to informē iesniedzēju un, ja iespējams, norāda kompetento
iestādi.
(2) Ja tas ir lietderīgi, iestāde var nepiemērot šā panta pirmo daļu un septiņu darbdienu laikā pēc iesnieguma
saņemšanas pārsūtīt šo iesniegumu citai iestādei, informējot par to iesniedzēju. Iestāde, kas saņēmusi pārsūtīto
iesniegumu, šajā likumā noteiktajā kārtībā izskata iesniegumu un atbilstoši kompetencei sniedz atbildi uz to. Šādā
gadījumā atbildes sniegšanas termiņu skaita no dienas, kad iesniegumu pārsūtījusi iestāde, kas to saņēma pirmā.
(3) Iestādes var vienoties par kopīgas atbildes sniegšanu uz vienu vai vairākiem līdzīga satura iesniegumiem.
(4) Iestādes šā panta otrajā un trešajā daļā minētajos gadījumos pēc iespējas izmanto elektroniskos sakarus, tai
skaitā Vienoto valsts un pašvaldību pakalpojumu portālu.
(
15.03.2012
. likuma redakcijā, kas stājas spēkā 
18.04.2012.
 Ceturtā daļa stājas spēkā 
01.09.2012.
 Sk. Pārejas
noteikumu 4.punktu)
5.pants. Iesnieguma izskatīšana un atbildēšana uz to
(1) Izskatot iesniegumu un lemjot par pasākumiem, kas veicami saistībā ar to, iestādes sadarbojas. Iestāde
iesniegumu izskata, vadoties pēc tā satura.
(2) Amatpersona vai cits iestādes darbinieks, par kura objektivitāti var rasties pamatotas šaubas, nepiedalās
iesnieguma izskatīšanā un atbildes sagatavošanā.
(3) Iestāde atbildi pēc būtības sniedz saprātīgā termiņā, ņemot vērā iesniegumā minētā jautājuma risināšanas
steidzamību, bet ne vēlāk kā viena mēneša laikā no iesnieguma saņemšanas, ja likumā nav noteikts citādi.
(4) Ja iesnieguma saturs neprasa atbildi pēc būtības, iestāde attiecīgo iesniegumu pieņem zināšanai un izmanto
savā darbā atbilstoši iesnieguma saturam. Informāciju par iesniegumu iesniedzējs var saņemt 
Informācijas atklātības
likumā
 noteiktajā kārtībā.
(5) Ja iesniegumā ietverta sūdzība, kurā iestādei izteikts aizrādījums vai neapmierinātība par tās kompetencē
esošu jautājumu vai iestādes darbinieka rīcību, iestāde atbildē uz iesniegumu norāda apsvērumus, kas ir par pamatu
šādai iestādes vai tās darbinieka rīcībai.
(6) Ja privātpersona iesniegumā norādījusi, ka uz tās iesniegumu nav nepieciešams atbildēt, iestāde var neatbildēt
uz šādu iesniegumu.
(7) Privātpersonu šajā likumā noteiktajos gadījumos informē saskaņā ar 
Paziņošanas likumu
.
(8) Ja iesnieguma pamatā ir pastiprinātu sabiedrības interesi izraisījis aktuāls jautājums, iestāde pirms vai pēc
minētās atbildes sniegšanas un ievērojot šā likuma 
9.panta
 pirmās daļas un otrās daļas otrā teikuma prasības var
publicēt attiecīgu informāciju laikrakstā, iestādes mājaslapā internetā vai Vienotajā valsts un pašvaldību pakalpojumu
portālā, kā arī izlikt to iestādes apmeklētājiem pieejamā telpā.
(Ar grozījumiem, kas izdarīti ar 
15.03.2012
. likumu, kas stājas spēkā 
18.04.2012.
)
6.pants. Atbildēšana uz vairāku privātpersonu iesniegumiem
2
/
5
(1) Atbildi uz vairāku privātpersonu kopīgu iesniegumu nosūta tai privātpersonai, kura attiecīgo iesniegumu
parakstījusi pirmā, ja iesnieguma iesniedzēji nav norādījuši citu privātpersonu. Ja minētā persona nav sasniedzama,
atbildi nosūta vienam no iesnieguma parakstītājiem, kurš ir norādījis savu adresi vai citas ziņas, kas palīdz ar viņu
sazināties.
(2) Ja iestāde saņēmusi vairākus vienas vai vairāku privātpersonu atsevišķus iesniegumus vai vairāku
privātpersonu kopīgus, pēc būtības vienāda satura iesniegumus, iestāde uz tiem var sniegt arī vienu kopīgu atbildi.
Atbildi nosūta katram iesniedzējam vai, ja saņemti vairāki vairāku privātpersonu kopīgi iesniegumi, to nosūta atbilstoši
šā panta pirmās daļas prasībām.
(3) Ja šā panta otrajā daļā minēto iesniegumu skaits ir tāds, ka atbildes sniegšana uz katru iesniegumu prasītu
nesamērīgu iestādes resursu patēriņu, un šiem iesniegumiem nepiemīt individuāls raksturs (piemēram, tie iesniegti
organizētas akcijas ietvaros), uz šiem iesniegumiem attiecīgi septiņu darbdienu (
4.pants
) vai viena mēneša laikā
(
5.panta
 trešā daļa un 
7.panta
 otrā daļa) no pirmā iesnieguma saņemšanas dienas var sniegt vienu kopīgu atbildi, to
nenosūtot iesniedzējam. Atbildi izliek iestādes apmeklētājiem pieejamās telpās un pēc mutvārdu pieprasījuma
izsniedz personiski iesniedzējam, kā arī publicē iestādes mājaslapā internetā, laikrakstā "Latvijas Vēstnesis" un, ja
nepieciešams, arī vietējā laikrakstā. Atbildi formulē, ievērojot šā likuma 
9.panta
 pirmās daļas un otrās daļas otrā
teikuma prasības.
(4) 
(Izslēgta ar 
15.03.2012
. likumu)
(Ar grozījumiem, kas izdarīti ar 
15.03.2012
. likumu, kas stājas spēkā 
18.04.2012.
)
7.pants. Iesnieguma atstāšana bez izskatīšanas
(1) Iestāde ir tiesīga atstāt iesniegumu bez izskatīšanas šādos gadījumos:
1) iesniegumā nav norādīts iesnieguma iesniedzējs (fiziskajai personai — vārds, uzvārds un adrese; juridiskajai
personai — nosaukums un juridiskā adrese);
2) iesniegums nav parakstīts, izņemot šā likuma 
2.panta
 ceturtajā daļā minēto gadījumu;
3) iesnieguma saturs ir klaji aizskarošs un izaicinošs;
4) iesnieguma teksts objektīvi nav salasāms vai saprotams;
5) atbilde uz iesniegumu ir dota iepriekš, un tā saturs attiecībā uz iepriekšējā iesniegumā norādītajiem
tiesiskajiem vai faktiskajiem apstākļiem pēc būtības nav mainījies.
(2) Šā panta pirmās daļas 2., 3., 4. un 5.punktā minētajā gadījumā iestāde, norādot pamatojumu, informē
privātpersonu, ka iesniegums tiek atstāts bez izskatīšanas.
(3) Ja iestāde atstājusi iesniegumu bez izskatīšanas saskaņā ar šā panta pirmās daļas 5.punktu, tomēr persona
iesniedz līdzīga satura iesniegumu, to pieņem zināšanai un atbildi var nesniegt.
(Ar grozījumiem, kas izdarīti ar 
15.03.2012
. likumu, kas stājas spēkā 
18.04.2012.
)
8.pants. Apmeklētāju pieņemšanas kārtība
(1) Iestāde, ievērojot normatīvajos aktos tai noteiktās kompetences specifiku, nodrošina, ka tā ir pieejama
apmeklētājiem.
(2) Papildus šā panta pirmajā daļā minētajam iestādes amatpersona, ja privātpersona ir iepriekš pieteikusies un
norādījusi risināmo jautājumu, šo privātpersonu pieņem atbilstoši iestādes un savai kompetencei. Iestāde nodrošina,
ka apmeklētāji šādā kārtībā tiek pieņemti periodiski, taču ne retāk kā reizi mēnesī.
(3) Apmeklētāju pieņemšanas laiku un kārtību nosaka iestādes vadītājs, nodrošinot, lai apmeklētāji tiek pieņemti
pēc iespējas viņiem izdevīgā laikā.
(4) Informācija par apmeklētāju pieņemšanas laiku un kārtību ir pieejama iestādē (telpā, kas ir pieejama ikvienam
iestādes apmeklētājam) un iestādes mājaslapā internetā. Ja iestādei nav mājaslapas internetā, apmeklētāju
pieņemšanas laiku publicē vietējā laikrakstā.
3
/
5
Likums stājas spēkā 2008.gada 1.janvārī. 
Likums Saeimā pieņemts 2007.gada 27.septembrī.
Valsts prezidenta vietā Saeimas priekšsēdētājs G.Daudze
9.pants. Informācijas izpaušanas ierobežojumi
(1) Aizliegts bez iesnieguma iesniedzēja piekrišanas izpaust informāciju, kas atklāj viņa identitāti, izņemot
gadījumu, kad iestādei saskaņā ar likumu šāda informācija ir jāizpauž.
(2) Ja iesniedzējs nevēlas, lai iesniegumā minētie fakti tiktu izpausti, viņš to norāda iesniegumā. Ja iesniegumā
nav ietverta norāde par aizliegumu izpaust tajā minētos faktus, iestāde tos ir tiesīga izpaust, ievērojot šā panta
pirmās daļas un citu normatīvo aktu prasības.
10.pants. Iestādes rīcības kontrole
(1) Iestādes rīcība tiek kontrolēta 
Valsts pārvaldes iekārtas likumā
, 
Administratīvā procesa likumā
 un citos
normatīvajos aktos noteiktajā kārtībā.
(2) Pieteikumu par administratīvo aktu vai faktisko rīcību var iesniegt Administratīvajā rajona tiesā. Tiesas
spriedums nav pārsūdzams.
(3) Ja atbilde uz iesniegumu sniegta, tomēr nav ievērots likumā noteiktais termiņš, iestādes rīcība ir pārsūdzama
tiesā, ja privātpersona pamato, ka tādējādi tai radīts būtisks personas tiesību vai tiesisko interešu aizskārums.
(4) Iestādes nodarīto zaudējumu atlīdzināšanu var lūgt tikai vienlaikus ar attiecīgā administratīvā akta vai
faktiskās rīcības apstrīdēšanu un pārsūdzēšanu.
(5) Tiesas kontrolei nav pakļauts pieteikums par iesniegumu, kas minēts šā likuma 
2.panta
 ceturtajā daļā, 
7.panta
pirmās daļas 1. un 2.punktā, kā arī jautājumi, kas izriet no šā likuma 
4.panta
 otrās un trešās daļas, 
5.panta
 septītās
daļas, 
8.panta
 otrās un trešās daļas.
(
15.03.2012
. likuma redakcijā, kas stājas spēkā 
18.04.2012.
)
Pārejas noteikumi
1. Ar šā likuma spēkā stāšanos spēku zaudē likums "Iesniegumu, sūdzību un priekšlikumu izskatīšanas kārtība
valsts un pašvaldību institūcijās" (Latvijas Republikas Saeimas un Ministru Kabineta Ziņotājs, 1994, 23.nr.; 1999,
24.nr.; 2001, 10.nr.).
2. Iesniegumu, sūdzību vai priekšlikumu, kura izskatīšana uzsākta saskaņā ar likumu "Iesniegumu, sūdzību un
priekšlikumu izskatīšanas kārtība valsts un pašvaldību institūcijās" līdz šā likuma spēkā stāšanās dienai, pabeidz
izskatīt saskaņā ar likumu "Iesniegumu, sūdzību un priekšlikumu izskatīšanas kārtība valsts un pašvaldību
institūcijās".
3. 
(Izslēgts ar 
15.03.2012
. likumu, kas stājas spēkā 
18.04.2012.
)
4. Grozījumi šā likuma 
2.panta
 trešajā daļā un 
4.panta
 ceturtā daļa stājas spēkā 2012.gada 1.septembrī.
(
15.03.2012
. likuma redakcijā, kas stājas spēkā 
18.04.2012.
)
5. Šā likuma 
10.panta
 otrā, trešā, ceturtā un piektā daļa neattiecas uz pieteikumiem, kas iesniegti administratīvajā
tiesā līdz attiecīgo normu spēkā stāšanās dienai.
(
15.03.2012
. likuma redakcijā, kas stājas spēkā 
18.04.2012.
)
4
/
5
© Oficiālais izdevējs "Latvijas Vēstnesis"
Rīgā 2007.gada 11.oktobrī
5
/
5